b"\n_START_ARTICLE_\nJune Bacon-Bercey\n_START_SECTION_\nPrimers temps i educaci\xc3\xb3\n_START_PARAGRAPH_\nBacon-Bercey va n\xc3\xa9ixer i es va criar a Wichita (Kansas). Va obtenir la seva llicenciatura el 1954 de la Universitat de Kansas i el seu mestratge el 1955 en la Universitat de Calif\xc3\xb2rnia a Los Angeles (UCLA). Va rebre un mestratge en Administraci\xc3\xb3 P\xc3\xbablica (MPA) de la Universitat del Sud de Calif\xc3\xb2rnia el 1979.\n_START_SECTION_\nTraject\xc3\xb2ria\n_START_PARAGRAPH_\nBacon-Bercey va comen\xc3\xa7ar la seva carrera com a enginyera, quan treballava per a la Sperry Corporation, despr\xc3\xa9s va treballar per a una varietat d'organitzacions federals, incloent la Comissi\xc3\xb3 d'Energia At\xc3\xb2mica dels Estats Units com a assessora, al Servei Meteorol\xc3\xb2gic Nacional dels Estats Units Aviation Branch, i al National Meteorological Center. _NEWLINE_A partir de 1979, va passar quasi deu anys com a administradora principal de Television Weather Activities en NOAA i va treballar en diversos altres projectes.  _NEWLINE_L'augment de la participaci\xc3\xb3 de les dones afroamericanes en la metereolog\xc3\xada i la ci\xc3\xa8ncia geof\xc3\xadsica va ser un enfocament important per a Bacon-Bercey. Al 1978, va publicar una an\xc3\xa0lisi dels meteor\xc3\xb2legs afroamericans als Estats Units. Havia guanyat $64 000 com a concursant en The $128,000 Question el 1977, que va utilitzar per establir un fons de beques per a joves dones interessades en les ci\xc3\xa8ncies atmosf\xc3\xa8riques, administrades per la Uni\xc3\xb3 Americana de Geof\xc3\xadsica (AGU). Va ser part del Comit\xc3\xa8 de Dones i Minories en Ci\xc3\xa8ncies Atmosf\xc3\xa8riques de l'AGU i va cofundar la Junta de Dones de les Minories de la Societat Metereol\xc3\xb2gica Estatunidenca. _NEWLINE_Al 2006, Bacon-Bercey va ser citada en un llibre per a joves titulat June Bacon-Bercey: a meteorologist talks about the weather.\n_START_SECTION_\nHonors\n_START_PARAGRAPH_\nBacon-Bercey va ser la primera dona, aix\xc3\xad com la primera afroamericana, en rebre el segell d'aprovaci\xc3\xb3 de l'American Meteorological Society per la seva excel\xc2\xb7l\xc3\xa8ncia en la difusi\xc3\xb3 televisiva quan treballava a Buffalo Nova York, en la d\xc3\xa8cada de 1970._NEWLINE_Al 2000, va ser honrada durant una confer\xc3\xa8ncia de tres dies en la Universitat de Howard per les seves contribucions que inclouen: ajudar a establir un laboratori de meteorologia en la Universitat Estatal de Jackson a Mississipi, i pel seu treball en les escoles p\xc3\xbabliques de Calif\xc3\xb2rnia. Tamb\xc3\xa9 va ser nomenada \xc2\xabpionera de la minoria\xc2\xbb pel seu \xc3\xa8xit en ci\xc3\xa8ncies atmosf\xc3\xa8riques per la NASA."